Dana Scully

Dana Katherine Scully, M.D, ni mhusika wa kubuni na mmoja wa wahusika wakuu wawili katika mfululizo wa tamthilia ya televisheni ya kisayansi na mambo ya kiroho inayoitwa The X-Files, iliyoonyeshwa na kituo cha Fox, ikiigizwa na Gillian Anderson.

Scully ni mchunguzi maalum wa Shirika la Upelelezi la Marekani (FBI) na pia ni daktari wa tiba (MD). Scully alishirikiana na mchunguzi mwenzake Fox Mulder katika msimu wa kwanza hadi saba, na tena katika msimu wa kumi na kumi na moja. Pia alishirikiana na John Doggett katika msimu wa nane na tisa.
Katika mfululizo wa tamthilia hiyo ya televisheni, hufanya kazi kwenye ofisi ndogo na yenye msongamano iliyoko chini ya ardhi katika makao makuu ya FBI huko Washington, D.C., wakichunguza kesi ambazo hazijatatuliwa zenye utambulisho wa jina la "X-Files." Mnamo mwaka 2002, Scully aliacha ajira ya serikali, na mwaka 2008 akaanza kufanya kazi kama daktari wa upasuaji katika hospitali binafsi ya Kikatoliki, ambapo alikaa kwa muda wa miaka saba, hadi alipojiunga tena FBI. Tofauti na tabia ya Mulder ambaye alikuwa akiamini “muumini” wa mambo yasiyo na uthibitisho. Pia, alikuwa mwenye kushuku katika misimu saba ya kwanza, akichagua kuzingatia imani zake katika kile kinachoweza kuthibitishwa kwa sayansi. Baadaye anakuwa “muumini” baada ya Mulder kutekwa mwishoni mwa msimu wa saba.

Scully ameonekana katika sehemu zote za tamthilia ya The X-Files isipokuwa sehemu ya tano pekee, na katika filamu zilizoandaliwa na 20th Century Fox The X-Files, iliyotolewa mwaka 1998, na The X-Files: I Want to Believe, iliyotolewa miaka 10 baadaye. Sehemu ambazo hakujitokeza ni "3", "Zero Sum", "Unusual Suspects", "Travelers" na "The Gift" (ukiondoa vipande vya kumbukumbu). Msimu wa kumi na moja uliashiria mara ya mwisho Anderson kuigiza mhusika huyo.

Historia
Dr. Dana Katherine Scully alizaliwa tarehe 23 Februari 1964, huko Annapolis, Maryland, wazazi ni William (Don S. Davis) na Margaret Scully (Sheila Larken), katika familia ya Kikatoliki iliyoshikamana yenye asili ya Ireland. 

 Marejeo 

Viungo vya nje
 Dana Scully katika IMDb
 The Scully Effect katika Fanlore

Jamii:Wahusika
Jamii:Feminism and Folklore 2025 in Tanzania